13. Αύξηση της τιμής της ενέργειας (ψηφοφορία) 
Πρόεδρος
" Ώρα των Ψηφοφοριών έληξε.
Tatjana Ždanoka
(EN) Κύριε Πρόεδρε, επί της διαδικασίας, στην αρχή της ώρας των ψηφοφοριών ψηφίσαμε επί δύο εκθέσεων της κ. Esteves: η πρώτη αφορούσε την επανεισδοχή, χωρίς ονομαστική ψηφοφορία, και η δεύτερη τις θεωρήσεις βραχείας διαμονής, με ονομαστική ψηφοφορία. Ωστόσο, ανακοινώσατε τον ίδιο τίτλο δύο φορές: "η έκθεση σχετικά με την επανεισδοχή".
Ως αποτέλεσμα, υπήρξε κάποια σύγχυση στην ψήφο της Ομάδας Verts/ALE. Θα ήθελα να ζητήσω από τη Γραμματεία και τον Πρόεδρο να ελέγξουν την ψήφο μας. " θέση της Ομάδας μας ήταν υπέρ της έκθεσης σχετικά με τις θεωρήσεις βραχείας διαμονής και κατά της έκθεσης σχετικά με την επανεισδοχή. Φοβούμαι ότι ολόκληρη η Ομάδα ψήφισε διαφορετικά λόγω του λάθους στην ανακοίνωση του τίτλου της έκθεσης. Παρακαλώ να το λάβετε υπόψη.
Πρόεδρος
Εάν συνέβη αυτό, κυρία Ždanoka, θα ληφθεί υπόψη. Θα το εξετάσουμε και θα το καταγράψουμε αναλόγως στα συνοπτικά πρακτικά.
